

**Adresa:** Čakovečka 9, 40322 Orehovica

**OIB:** 99677841113

**Tel**. 040/635-275; **Fax**: 040/636-039

**E-mail:** [opcina@orehovica.hr](mailto:o.orehovica@gmail.com)

**Internet adresa:** [www.orehovica.hr](http://www.orehovica.hr/)

**JAVNI POZIV KORISNICIMA PRORAČUNA OPĆINE OREHOVICA ZA DOSTAVU PRIJAVA ZA FINANCIJSKE POTPORE PROJEKTIMA I PROGRAMIMA ZA 2025. GODINU**

**UPUTE ZA PRIJAVITELJE**

Datum objave natječaja: 10. veljače 2025. godine

Rok za dostavu prijava: 10. ožujka 2025. godine

1. [**JAVNI POZIV KORISNICIMA PRORAČUNA OPĆINE OREHOVICA ZA DOSTAVU PRIJAVA ZA FINANCIJSKE POTPORE PROJEKTIMA I PROGRAMIMA ZA 2025. GODINU**](http://nedelisce.hr/index.php/obavijesti/395-javni-poziv-korisnicima-proracuna-opcine-nedelisce-za-dostavu-prijava-za-financijske-potpore-projektima-i-programima-za-2016-godinu)

**1.1 UVOD**

Općina Orehovica u okviru općinskog proračuna svake godine izdvaja sredstva za financiranje javnih potreba u zajednici. U pravilu, financijsku potporu primaju one organizacije civilnog društva koje aktivno sudjeluju u kreiranju društvenih zbivanja od kojih korist ima šire građanstvo.

Općina je dužna samostalno, a temeljem lokalnih, regionalnih i državnih strateških dokumenata te temeljem procjene stvarnih potreba na terenu, formirati prioritetna područja financiranja te za iste predvidjeti i osigurati ukupna sredstva u proračunu. Nakon donošenja proračuna, raspisuje se javni poziv te su udruge svoje prijave dužne dostaviti na propisanim obrascima. Za ocjenjivanje dostavljenih prijava nadležno je Povjerenstvo koje je Općina dužna formirati, a čine ga predstavnici znanstvenih i stručnih institucija, nezavisni stručnjaci i predstavnici organizacija civilnog društva. Po završetku postupka dodjele sredstava sa svim udrugama Općina sklapa ugovor o financiranju te se sukladno ugovoru i dostupnim financijskim sredstvima općine isplata i vrši. Izvještavanje udruge provodi se sukladno ugovoru.

* 1. **CILJEVI POZIVA I PRIORITETI ZA DODJELU SREDSTAVA**

Predmet ovog Javnog poziva je prikupljanje pisanih prijedloga programa i projekata svih korisnika Proračuna Općine Orehovica iz područja društvenih djelatnosti za financiranje iz Proračuna Općine Orehovica za 2025. godinu, sukladno *Odluci o kriterijima za dodjelu financijskih sredstava programima i projektima od interesa za* *Općinu Orehovica* od 01.12.2016. godine.

Ukupno planirana vrijednost natječaja je **74.600,00 €.**

Najmanji iznos financijskih sredstava koji se može prijaviti i ugovoriti po pojedinom projektu je **135,00 €**, a najveći iznos po pojedinom projektu je **38.000,00 €.**

Svaka udruga može prijaviti i ugovoriti najviše **dva projekta** u okviru ovog Poziva.

Ista udruga može biti partner drugoj udruzi na više projekata unutar ovog Poziva.

**Javni poziv se raspisuje za sljedeća područja financiranja:**

1. obrazovanje
2. kultura
3. tehnička kultura
4. socijalna skrb i zdravstvena zaštita, zaštita životinja
5. sport
6. ostalo

**2. PRIJAVITELJI PROGRAMA I PROJEKATA – KORISNICI PRORAČUNA OPĆINE OREHOVICA**

* Pod korisnicima Proračuna Općine Orehovica podrazumijevaju se organizacije civilnog društva i druge pravne i fizičke osobe, a naročito:

1. kulturne ustanove i udruge
2. sportski klubovi i udruženja
3. humanitarne udruge i udruženja s područja socijalne skrbi
4. udruge s područja zdravstva i zaštite životinja
5. organizacije tehničke kulture, udruge građana
6. ostale udruge

koje djeluju na području Općine Orehovica ili je djelovanje od osobitog interesa za Općinu Orehovica.

**3. UVJETI ZA PRIJAVU NA JAVNI POZIV**

Uvjeti Javnog poziva za prijavu programa i projekata su:

1.   udruga mora biti upisana u Registar udruga Republike Hrvatske;

2.   korisnici programa ili projekta moraju biti građani s područja Općine Orehovica;

3. da udruga i druga pravna i fizička osoba mora imati osigurano sufinanciranje troškova kandidiranog programa ili projekta i iz drugih izvora, najmanje 10 posto ukupnih troškova;

4. da za kandidirani program ili projekt nisu u cijelosti već odobrena sredstva iz inozemnih fondova i fondacija, fondova Europske unije, državnog proračuna, proračuna drugih jedinica lokalne i regionalne (područne) samouprave;

5. udruga i druga pravna i fizička osoba mora imati osigurane ljudske i materijalne resurse za provedbu programa ili projekta;

6. udruga i druga pravna i fizička osoba mora voditi transparentno financijsko poslovanje sukladno zakonskim propisima;

7. da udruga i druga pravna i fizička osoba nema dospjelu nepodmirenu obvezu prema državnom proračunu i proračunu Općine Orehovica, osim ako joj je sukladno s posebnim propisima odobrena odgoda plaćanja navedenih obveza, pod uvjetom da se pridržava rokova plaćanja;

8. ukoliko se program ili projekt provodi s partnerom, potpisana Izjava o partnerstvu;

9. prijava na Javni poziv mora sadržavati sve podatke i dokumentaciju određenu Javnim pozivom.

**4. SADRŽAJ PRIJAVLJENIH PROJEKATA I PROGRAMA**

Pri odabiru projekata i programa koji će se financirati prednost će imati projekti i programi koji će svojim sadržajem poticati:

* afirmaciju svih oblika izvaninstitucionalnog odgoja i obrazovanja djece, mladih i odraslih osoba;
* afirmaciju svih oblika kreativnosti i stvaralaštva;
* njegovanje i proučavanje povijesnih i sociokulturnih tradicija; demokratičnost i ekološku svijest;
* afirmaciju identiteta i promidžbu Općine Orehovica u Republici Hrvatskoj i u inozemstvu;
* podizanje razine zdravstvene zaštite i socijalne skrbi;
* programe obrazovanja za stjecanje tehničkih i informatičkih znanja i vještina;
* programe sportsko-rekreacijskih aktivnosti građana te ostale programe i manifestacije koji će poticati i promicati sport;
* programe škola i manifestacija u kulturi, promicanje, unaprjeđenje i afirmaciju kulturnih vrijednosti te identiteta Općine Orehovica;
* potporu udrugama proizašlim iz Domovinskog rata te potporu humanitarnim, socijalnim, vjerskim i srodnim organizacijama.

***Prihvatljivim se neće smatrati sljedeći troškovi:***

* dugovi i stavke za pokrivanje gubitaka ili dugova
* dospjele kamate
* stavke koje se već financiraju iz javnih izvora
* kupovina zemljišta ili građevina, te izgradnja građevina
* gubici na tečajnim razlikama ili
* zajmovi trećim stranama.

**5. SADRŽAJ PRIJAVE NA JAVNI POZIV**

***5.1. Obvezni dijelovi prijave su:***

1. ispunjen, potpisan i ovjeren Obrazac za prijavu programa ili projekta (Obrazac br. 1);

2. potvrda Porezne uprave o nepostojanju duga po osnovi javnih davanja;

3. potpisana izjava da za program ili projekt nisu u cijelosti već odobrena sredstva iz inozemnih fondova i fondacija, fondova Europske unije, državnog proračuna, proračuna drugih jedinica lokalne ili regionalne (područne) samouprave (Obrazac br. 2);

4. potpisana izjava o partnerstvu, ako postoje partneri na projektu (Obrazac br. 3);

5. odgovarajući dokument kojim se dokazuje da je za prijavljeni program ili projekt osigurano sufinanciranje iz točke 3. Uvjeta za prijavu na javni poziv (Izjave o sufinanciranju, Ugovor o sponzorstvu i slično).

6. Potvrdu FINA-e o predanom financijskom izvješću udruge za 2024. godinu.

***5.2. Neobavezni dio prijave:***

1. materijali o prezentaciji rada udruge i druge pravne i fizičke osobe – isječci iz novina, brošure, publikacije i slično.

**6. NAČIN PRIJAVE**

Prijava programa ili projekta mora sadržavati svu dokumentaciju iz točke 5. ovog Javnog poziva. Udruge i druge pravne i fizičke osobe svoje programe ili projekte moraju prijaviti na **propisanim obrascima** popunjenim na računalu. Udruge i druge pravne i fizičke osobe moraju odgovoriti na sva pitanja iz obrasca za prijavu programa ili projekta. Obrazac za prijavu može se dobiti:

* na internetskoj stranici Općine Orehovica www.orehovica.hr

ili

* u Jedinstvenom upravnom odjelu Općine Orehovica.

Sva pitanja u vezi s Javnim pozivom mogu se tijekom njegova trajanja postaviti isključivo na e-mail: [opcina@orehovica.hr](mailto:opcina@orehovica.hr), najkasnije 10 dana prije isteka roka za predaju prijava na Javni poziv.

1. **ROK I MJESTO PODNOŠENJA PRIJAVE**

**Rok za podnošenje prijava je najmanje 30 dana od dana objave ovog Javnog poziva, zaključno s 10. ožujkom 2025. godine.**

Prijavu na Javni poziv treba dostaviti putem pošte ili osobno u zatvorenoj omotnici s naznakom „**PRIJAVA NA JAVNI POZIV ZA 2025**“ na adresu:

**Općina Orehovica**

**Čakovečka 9**

**40322 Orehovica**

ili

skeniranu prijavnicu na e-mail adresu: [opcina@orehovica.hr](mailto:opcina@orehovica.hr)

1. **PRIJAVE KOJE SE NEĆE RAZMATRATI**

Neće se razmatrati prijave programa i projekta organizacija civilnog društva:

* koje nisu predale financijska izvješća o sredstvima utrošenim u 2023. i/ili 2024. godini;
* koje imaju dugove s naslova javnih davanja;
* za programe čije je financiranje u potpunosti zatvoreno iz drugih izvora financiranja (Državni proračun, proračuni jedinica lokalne i područne (regionalne) samouprave ili iz drugih izvora);
* koje nemaju osigurane druge izvore financiranja, odnosno koje novčana sredstva u 100 postotnom iznosu traže od Općine Orehovica;
* koja je dostavljena nakon roka za podnošenje prijave;
* koja ne zadovoljava uvjete iz točke 3. ovog Javnog poziva;
* koja u Obrascu za prijavu programa ili projekta ne sadrži odgovore na sva pitanja;
* koje nisu uz prijavu predočile sve obvezne dijelove prijave iz točke 5. Ovog javnog poziva;
* koje prijavljuju projekte s neprihvatljivim troškovima iz točke 4. ovog Javnog poziva.

**9. ODABIR I NAČIN PROCJENE PROGRAMA ILI PROJEKTA**

Postupak ispravnosti kontrole pristiglih prijava, valorizacije i predlaganja provodi nadležno stručno povjerenstvo Općine Orehovica.

O dodjeli i visini financijske potpore odlučuje načelnica na temelju prijedloga nadležnog stručnog povjerenstva Općine Orehovica.

***Kriteriji za odabir programa ili projekta su:***

* kvaliteta i sadržajna inovativnost ponuđenog programa ili projekta;
* kvaliteta dosadašnjeg rada, uspjesi i iskustvo u provođenju programa ili projekta udruge i druge pravne i fizičke osobe;
* neposredna društvena korist za lokalnu zajednicu te doprinos razvoju civilnog društva;
* trajan i sustavan utjecaj na korisnike programa ili projekta;
* održivost programa ili projekta; – jasno naveden postupak praćenja evaluacije programa ili projekta;
* udio volonterskog rada;
* organizacijski i ljudski kapaciteti za provedbu programa ili projekta;
* realan odnos troškova i očekivanih rezultata programa ili projekta.

***Prednost u ostvarivanju financijske potpore imaju programi ili projekti:***

* koji se odvijaju na području Općine Orehovica, ili su od interesa za Općinu Orehovica;
* koji su do sada kontinuirano financirani i uspješno provedeni, iznimno u 2020. i 2021. godini zbog epidemiološke situacije;
* koji trajno, sustavno i intenzivno utječu na korisnika;
* koje podnositelji programa ili projekta provode u suradnji sa srodnim udrugama i drugim pravnim i fizičkim osobama;
* koji ostvaruju programe od interesa za Općinu Orehovica, odnosno programe ili projekte koji doprinose razvitku i općem napretku Općine Orehovica, njegovoj pozitivnoj promociji, pozitivnoj medijskoj vidljivosti, te povećanju njezinog položaja i ugleda.

**10. ROK I NAČIN OBJAVE REZULTATA JAVNOG POZIVA**

Rezultati Javnog poziva bit će objavljeni na internetskoj stranici Općine Orehovica [www.orehovica.hr](http://www.orehovica.hr) u roku od petnaest dana od dana donošenja odluke o dodjeli financijskih potpora i visini financijske potpore.

**11. PRAVO PRIGOVORA**

Udruga i druga pravna i fizička osoba koja je sudjelovala u Javnom pozivu može podnijeti prigovor na odluku o odabiru programa ili projekta i visini financijske potpore.

Prigovor se podnosi načelnici putem Jedinstvenog upravnog odjela Općine Orehovica, u roku od osam dana od dana objave rezultata Javnog poziva na internetskoj stranici općine.

Prigovor se dostavlja na način kao i prijava na Javni poziv.

O prigovoru odlučuje načelnica.

**12. POTPISIVANJE UGOVORA**

Udruge i druge pravne i fizičke osobe kojima se odobri financijska potpora sklapaju s Općinom Orehovica **Ugovor o korištenju sredstava iz Proračuna Općine Orehovica za 2025. godinu**. Ugovorom se uređuju međusobna prava i obveze udruge i druge pravne i fizičke osobe i Općine Orehovica (dinamika, visina, rok i način isplate potpore, rok izvršenja programa ili projekta, način i dinamika izvješćivanja o provođenju programa ili projekta i utrošku sredstva, obveze udruge i druge pravne i fizičke osobe u slučaju nenamjenskog trošenja potpore, obveza vraćanja neutrošenih sredstava i slično). Obrazac prijave na Javni poziv sastavni je dio Ugovora.

Ako ovlaštena osoba udruge i druge pravne i fizičke osobe ne pristupi potpisivanju Ugovora, a svoj nedolazak ne opravda u roku od pet dana od primanja poziva, smatrat će se da je udruga i druga pravna i fizička osoba odustala od ostvarivanja potpore.

**13. OBAVIJEST O OBJAVI NATJEČAJA**

Javni poziv, objavljuje se na internetskoj stranici Općine Orehovica [www.orehovica.hr](http://www.orehovica.hr) te na oglasnoj ploči općine.

**14. POPIS NATJEČAJNE DOKUMENTACIJE**

Sljedeća natječajna dokumentacija dostupna je na web stranici [www.orehovica.hr](http://www.orehovica.hr)

✓ Odluka o kriterijima za dodjelu financijskih sredstava programima i projektima od interesa za Općinu Orehovica od 01.12.2016.

✓ TEKST JAVNOG POZIVA

✓ UPUTE ZA PRIJAVITELJE

✓ OBRASCI:

1. Obrazac za prijavu na poziv
2. Izjava o partnerstvu
3. Izjava o financiranju projekta
4. Prijedlog ugovora
5. Obrazac opisnog izvještaja provedbe programa ili projekta – ogledni primjerak
6. Obrazac financijskog izvještaja provedbe programa ili projekta – ogledni primjerak